Diari Oficial de la Generalitat Valenciana


Sumari del DOGV 8115, del 29-08-2017 (2017/7005)

Notificació de la sentència dictada en el procediment de modificació de mesures número 3/2017.
----------------------------------------------------------------------------------------------

### Dades del document

Número de DOGV
:   8115

Data del DOGV
:   29-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7005


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la sentència dictada en el procediment de modificació de mesures número 3/2017. [2017/7005]  
De: Hind Hilli.  
Procurador: Juan José Torres Quesada.  
Contra: Bader Bouchrak  
En aquest procediment de modificació de mesures, seguit a instàncies de Hind Hilli contra Bader Bouchrak, s'ha dictat la sentència que, literalment, diu així:  
  
«Estime la demanda interposada pel procurador el senyor Torres Quesada, en nom i representació de Hind Hilli, contra Bader Bouchrak, en rebel·lia en aquesta causa, modifique la sentència dictada per aquest jutjat el 27 de setembre de 2013 en les actuacions de divorci contenciós 53/2013 i, en conseqüència, dispose l'atribució en exclusiva a la mare, Hind Hilli, de la pàtria potestat sobre els dos fills del matrimoni; així mateix, deixe sense efecte la prohibició d'eixida del territori espanyol imposada en l'esmentada resolució, cosa per a la qual s'han d'expedir els oficis oportuns; i mantinc la resta de pronunciaments de la sentència a què es fa referència.  
Tot això amb la imposició de costes al demandat.  
Mode d'impugnació: mitjançant un recurs d'apel·lació que s'ha d'interposar davant d'aquest jutjat dins del termini de 20 dies comptador des de l'endemà que es notifique (art. 455 i 458 LECn).  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, haurà de constituir un dipòsit de 50 euros, que se li tornarà només en el cas que el recurs siga estimat.  
El dipòsit s'ha de constituir ingressant la quantitat esmentada al banc Banesto, en el compte corresponent a aquest expedient (5451-7046-20-792-71) i cal indicar, en el camp «Concepte», el codi «00 civil apel·lació» i la data de la resolució objecte de recurs amb el format dd/mm/aaaa.  
Si l??ingrés es fa mitjançant transferència bancària, després d'omplir el codi de compte corrent (CCC, 20 dígits), s'ha d'indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. Si s'han de realitzar uns altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l??obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l??Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència que pronuncie, mane i firme.»  
  
Atés que es desconeix el domicili o la residència actuals i el parador desconegut del demandat, Bader Bouchrak, en aquest procediment, de conformitat amb el que estableix l'article 497 de la Llei 1/2000, d'enjudiciament civil, s'ha ordenat publicar aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació al demandat, i expedisc aquest edicte a fi que li valga de notificació de forma deguda.  
  
  
Orihuela, 27 de juliol de 2017.- La lletrada de l'Administració de justícia: Rosario Collado Bueno.